32003R2235
L 339/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2235/2003 НА КОМИСИЯТА
от 23 декември 2003 година
за определяне на общите условия на прилагане на Регламенти (ЕО) № 1782/2003 и (ЕО) № 1868/94 на Съвета относно картофеното нишесте
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделските производители и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 145, буква в) от него,
като взе предвид Регламент (ЕО) № 1868/94 на Съвета от 27 юли 1994 г. за въвеждане на режим на квоти за производството на картофено нишесте (2), и по-специално член 8 от него,
като има предвид, че:
(1)
В дял IV, глава 6 от Регламент (ЕО) № 1782/2003 се предвижда подпомагане на производителите на картофи, предназначени за производството на картофено нишесте. Съгласно член 93 от гореспоменатия регламент размерът на помощта се прилага за количеството картофи, необходими за производството на един тон нишесте.
(2)
Член 4а от Регламент (ЕО) № 1868/94 определя минималната цена за картофите за производство на нишесте. Тази цена се адаптира в зависимост от съдържанието на нишесте в картофите. Член 5 от същия регламент предвижда изплащането на премии за количеството произведено картофено нишесте.
(3)
Необходимо е да се определят общите правила за изчисляване на теглото на картофите и определяне на размера на сумите, заплащани за картофено нишесте, на минималната цена и на премията, обвързана със съдържанието на нишесте в картофите.
(4)
Мерките, предвидени в настоящия регламент, са в съответствие със становището на Управителния комитет за преките плащания и Управителния комитет за зърнените култури,
ПРИЕ НАСТОЯЩИЯ РЕГЛАМЕНТ:
Член 1
За целите на членове 93 и 94 от Регламент (ЕО) № 1782/2003 и на членове 4а и 5 от Регламент (ЕО) № 1868/94 теглото на картофите се изчислява съгласно разпоредбите от приложение I към настоящия регламент.
Размерът на помощта за картофи за производство на нишесте, посочена в член 93 от Регламент (ЕО) № 1782/2003, минималната цена и размерът на премията, обвързана със съдържанието на нишесте в картофите, посочени в членове 4а и 5 от Регламент (ЕО) № 1868/94, се определят съгласно приложение II към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент се прилага, считано от пазарната 2004/2005 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 декември 2003 година.